
31. СРЕДНО УЧИЛИЩЕ ЗА ЧУЖДИ ЕЗИЦИ И МАТЕМАТИКА

“ИВАН ВАЗОВ”
КОНСПЕКТ

по физика и астрономия за IX клас 
в сила от учебна 2026/2027 г.
Изпитът е писмен с продължителност 3 астрономически часа. Темата съдържа 5 задачи с отворен отговор и 15 тестови задачи с избираем отговор (1 от 4).

	Тема
	Очаквани резултати

	П Ъ Р В И   С Р О К

	1. Средна и моментна скорост 
	Прилага закона за скоростта при равномерно движение.
Разчита графиката на закона за скоростта при равномерно движение

	2. Равноускорително и равнозакъснително движение 
	Характеризира неравномерното движение с величината ускорение.

Прилага законите за v и за S при равнопроменливите движения.

Разчита графиката на закона за скоростта при равнопроменливо движение

	3. Свободно падане 
	Знае, че свободното падане на телата е равноускорително движение с ускорение g.

Знае, че телата, хвърлени вертикално нагоре, се движат равнозакъснително с ускорение g.

Прилага законите за v и за S при равноускорително и равнозакъснително движение за свободното падане на телата. 

	4. Първи принцип на механиката  
	Разбира, че телата запазват състоянието си на покой или на праволинейно и равномерно движение по инерция, когато не взаимодействат с други тела.

	5. Втори принцип на механиката 
	Разбира и прилага връзката между сила, маса и ускорение.

Дефинира и илюстрира с примери от всекидневието, че масата на телата е мярка за тяхната инертност. 

	6. Трети принцип на механиката. Действие на няколко сили  
	Дава примери з сили на действие и противодействие

Формулира и прилага третия принцип на механиката

Описва реактивното движение

	7. Сила на тежестта и тегло на тялото 
	Разграничава и пресмята сила на тежестта, сила на реакция на опората, тегло.

Разграничава тегло и маса на тялото. 

	8. Сили на триене и на съпротивление 
	Знае значението на силите на триене и съпротивление в бита и техниката.

Знае връзката между силата на триене и силата на натиск.

	9. Видове равновесие и условия за равновесие 
	Описва равновесията на телата в зависимост от положението на центъра на тежестта.

Обяснява равновесието на тяло върху опора и разл. приложения (подреждане на товари върху платформи, безопасност на движението по наклонен участък от пътя).

	10. Механична работа и мощност 
	Пресмята работата на сила, успоредна на направлението на движение.

Определя мощност на механизъм като работа, извършена за единица време.

	11. Кинетична и потенциална енергия 
	Дефинира Ек и Еп на тяло чрез работата за неговото ускоряване от покой до определена скорост или за издигането му на определена височина.

Пресмята Ек и Еп на тяло. 

	12. Закон за запазване на механичната енергия 
	Формулира и прилага закона за запазване на механичната енергия.

Обобщава запазването на енергията като основен природен закон.

	13. Закон на Паскал. Хидравлични машини 
	Описва общите свойства на течности и газове.

Използва закона на Паскал и формулата за хидростатичното налягане за обясняване на действието на хидравличните машини

	14. Хидростатично налягане. Барометри 
	Обяснява действието на хидравличните машини, скачените съдове, водния манометър и живачния барометър и дава примери за тяхното приложение

	15. Закон на Архимед. Плаване на телата 
	Формулира и прилага закона на Архимед.

	16. Хидростатично налягане и изтласкваща сила 
	Разбира и прилага зависимостите при хидравличните машини.

Пресмята хидростатично налягане.

Знае условието за плаване на телата.

	17. Вътрешна енергия 
	Свързва вътрешната енергия и температурата с топлинното движение на градивните частици.

	18. Топлообмен и количество топлина. Топлинен капацитет 
	Пресмята количество топлина при топлообмен.

Знае, че сумата от вътрешните енергии на две тела при топлообмен се запазва.

	19. Топене и втвърдяване 
	Описва процесите топене и втвърдяване на веществата.

Пресмята специфичната топлина на топене на дадено вещество.

	20. Изпарение и кондензация 
	Описва процесите изпарение и кондензация на веществата.

Пресмята специфична топлина на изпарение.

	21. Запазване на енергията при топлинните процеси 
	Определя работата при изменение на обема на газ.

Обяснява, че вътрешната енергия може да се измени чрез работа и топлообмен.

Формулира I принцип на термодинамиката като ЗЗЕ п ри топлинните процеси. 

	22. Идеален газ. Изопроцеси 
	Описва модела идеален газ.

Описва въз основа на опита изотермен, изохорен и изобарен процес.

	23. Енергетични превръщания при процеси с идеален газ 
	Анализира енергетично адиабатния и изохорния процес чрез първия принцип на термодинамиката.

	24. Топлинните машини и съвременната техника 
	Дава примери за топлинни машини.

Пресмята КПД на топлинна машина.

Обосновава невъзможността за създаване на вечен двигател.

	25. Двигатели с вътрешно горене 
	Проследява по схема действието на четиритактовия двигател с вътрешно горене (двигател на Ото).

Дискутира екологични проблеми, предизвикани от отработените газове на двигателите с вътрешно горене, и такива, свързани с топлинното замърсяване на околната среда.

	В Т О Р И   С Р О К

	26. Закон на Ом за част от веригата 
	Формулира закона на Ом за част от веригата. 

Анализира графиката на зависимостта на тока от напрежението за омов проводник

	27. Специфично съпротивление 
	Знае, че специфичното съпротивление е характеристика на материала, от който е изработен проводникът

Знае единиците за специфично съпротивление

	28. Еквивалентно съпротивление 
	Анализира разпределението на токовете и напреженията при различни видове свързване на консуматори

	29. Работа и мощност на електричния ток 
	Дефинира работа на електричния ток като произведение от пренесения през консуматора заряд и напрежението върху консуматора

Разбира и дава примери, че работата на тока е мярка за преобразуваната ел. енергия, а мощността на консуматора зависи от условията, при които той работи

	30. Закон на Ом за цялата верига 
	Описва източниците на напрежение от гл.т. на трансформациите на енергия в електрическата верига

Дефинира електродвижещо напрежение и вътрешно съпротивление на източник

Формулира з-на на Ом за цялата верига

	31. Метали,полупроводници и свръхпроводници 
	Разграничава метали и полупроводници според ( и неговата зависимост от Т

Посочва токовите носители в метали и полупроводници

Знае, че ( на полупроводниците намалява с увеличаване на Т и при осветяване, и посочва полупров. Елементи, които притежават това свойство

	32. Полупроводников диод 
	Илюстрира с примери как ел.свойства на полупроводниците се  управляват чрез внасяне на примеси

Описва качествено действието на полупроводников диод

	33. Съвременни приложения на полупроводниците 
	Изброява други полупроводникови устройства с p-n-преходи и техни съвременни приложения (светодиоди, транзистори, интегрални схеми)

	34. Хармонично трептене и неговите характеристики 
	Описва хармоничното трептене като често срещано периодично движение

Разпознава графиката на хармоничното трептене

Използва основни характеристики на трептенията и връзката между период и честота

	35. Пружинно махало и математично махало
	Описва качествено хармоничното трептене на пружинно махало и на математично махало

	36. Енергетични превръщания при трептенето
	Характеризира трептенията с Ек и Еп

Проследява качествено преобразуването и запазването на енергията при незатихващи трептения

Посочва причината за затихването на трептенията в реалните системи

Разграничава чрез примери принудените от собствените трептения на една система (по честота)

Описва чрез примери явлението резонанс и някои последствия от него

	37. Вълново движение 
	Описва качествено създаването и разпространението на механични вълни в различни среди

Описва вълновия процес като разпространение на механични трептения в материална среда

Разбира, че вълните пренасят енергия, но не пренасят вещество

Разграничава скорост на вълната от движението на частиците

Представя графично плоски и сферични вълни чрез вълнови фронтове и лъчи

	38. Хармонични вълни 
	Описва проста хармонична вълна

Прилага връзката между скорост, честота и дължина на вълната

Разграничава надлъжни и напречни вълни

	39. Характеристики на звука 
	Разграничава обективни и субективни характеристики на звука

Описва източници на звук, разпространението на звука и възприемането му от човешкото ухо

	40. Звук и слух 
	Описва хигиенни правила за предаване и предпазване от вредното влияние на шума и силните звукове

	41. Инфразвук и ултразвук
	Дава примери за естествени и изкуствени източници на инфразвук и ултразвук

Посочва приложения на ултразвук


Учебник: Физика и астрономия, 8. и 9. клас, „Просвета“
Учител по физика и астрономия: Д. Минчева
